
Абай облысының Кәсіпкерлер палатасында білім беру саласы бойынша Салалық кеңестің отырысы өтті.
Отырысқа Абай облысының білім саласында сапаны қамтамасыз ету департаментінің басшысы Б.Масалимова қатысты.
Кеңес отырысында мектепке дейінгі білім беру ұйымдарын лицензиялау мәселелері, лицензиялық талаптарды қолдану тәртібі, өтпелі кезең, кәсіпкерлік субъектілеріне түсетін әкімшілік және қаржылық жүктеме, сондай-ақ талаптарға сәйкестікті бағалаудың бірыңғай тәсілдерін қалыптастыру мәселелері қаралды.
Сонымен қатар, «Ұлттық білім беру базасы» цифрлық жүйесі арқылы отбасының жан басына шаққандағы табысы туралы мәліметтерді алу және пайдалану тәртібі, деректердің дұрыстығы, ұйымдардың жауапкершілігі және дербес деректерді қорғау мәселелері талқыланды.
Кездесу барысында білім беру ұйымдарының қызметін жүзеге асыру барысында туындайтын өзекті мәселелер бойынша пікір алмасу болды.

